Labrīt, godātie deputāti! Aicinu ieņemt vietas Saeimas Sēžu zālē. Sāksim Saeimas 2016.gada 31.marta ārkārtas sēdi. Darba kārtībā ir Prezidija ziņojums par iesniegto patstāvīgo priekšlikumu - lēmuma projektu “Par Ukrainas parlamenta deputāti un Gaisa spēku piloti Nadiju Savčenko”. Šo patstāvīgo priekšlikumu ir iesniegusi Ārlietu komisija. Vai deputātiem ir iebildumi pret šī patstāvīgā priekšlikuma izskatīšanu? Deputātiem ir iebildumi. Līdz ar to mums ir jālemj par šī patstāvīgā priekšlikuma iekļaušanu nākamās kārtējās sēdes darba kārtībā. Par šā lēmuma projekta iekļaušanu nākamās kārtējās sēdes darba kārtībā ir iespēja vienam deputātam runāt “par”, vienam - “pret”. Deputāti nav pieteikušies. Lūdzu zvanu! Balsosim par Saeimas lēmuma projekta “Par Ukrainas parlamenta deputāti un Gaisa spēku piloti Nadiju Savčenko” iekļaušanu nākamās kārtējās sēdes darba kārtībā! Lūdzu balsošanas režīmu! Lūdzu rezultātu! Par - 64, pret - nav, atturas - 19. Līdz ar to lēmums ir pieņemts. Tātad lēmuma projekts “Par Ukrainas parlamenta deputāti un Gaisa spēku piloti Nadiju Savčenko” tiks izskatīts kārtējā sēdē, kura izsludināta šodien pulksten 9.00. Paldies. Līdz ar to Saeimas ārkārtas sēdes darba kārtība ir izskatīta. Lūdzu zvanu! Lūdzu deputātu reģistrācijas režīmu! Lūdzu rezultātu! Vārds reģistrācijas rezultātu nolasīšanai Saeimas sekretāram Andrejam Klementjevam, kolīdz reģistrācijas rezultāti būs sagatavoti.
Labrīt, augsti godātie deputāti! Nav reģistrējušies: Inga Bite... neredzu, Boriss Cilevičs... nav, Ints Dālderis... neredzu, Raivis Dzintars... nav, Jānis Klaužs... neredzu... paldies, redzu, jā. Paldies. Tā, ir. Gunārs Kūtris... nav, Romāns Mežeckis... nav, Vladimirs Nikonovs... nav, Arvīds Platpers... neredzu, Jūlija Stepaņenko... nav, Inguna Sudraba... nav, Silvija Šimfa... nav, Viktors Valainis... Paldies. Viss.
Paldies. Saeimas ārkārtas sēdi slēdzu.